da da da id da da da it da da da da da da da da da da da da da da da da da da da da it da da da da da da da da da da da da da da da da da it da da da da da da fr da de da da da da en da da da da da da da da de da da id nl da sv sv it da da sv sv da sv it ms da da da da da da da nb ro en da da da da da it sv en da en da en da da da da da da hu en da nb da da en id da da da nn da da ro da da da da da sv en da en
Ledige job Kontakt Om kommunen Nyheder Kort
Hvis du bliver syg, kan du have ret til sygedagpenge. Måden at få sygedagpenge på afhænger af, om du er lønmodtager, ledig eller selvstændig.
Sådan får du sygedagpenge, hvis du er lønmodtager
Meld dig straks syg til din arbejdsgiver
Når du har sygemeldt dig
Din sygemelding bliver registreret i NemRefusion. Når din sygemelding er registreret i NemRefusion, modtager du et brev derfra i din digitale postkasse.
Via et link til mitsygefravær.dk, skal du logge på med NemID. Linket er tilgængeligt i det brev, du får fra NemRefusion.
Her skal du tage stilling til de oplysninger, der er indberettet og godkende eller udfylde med supplerende oplysninger. Det skal du gøre inden den frist du får oplyst.
Husk at tjekke, at du får en kvittering for din indberetning.
Hvis du ikke modtager en meddelelse, skal du senest tre uger efter første fraværsdag kontakte kommunen og søge om sygedagpenge. Du vil blive indkaldt til samtale af en rådgiver fra Sygedagpengeteamet i Jobcenteret, senest 8 uger efter 1. sygedag.
Betingelser for at få sygedagpenge
Du kan have ret til sygedagpenge, hvis du er ude af stand til at arbejde på grund af egen sygdom, eller fordi du er kommet til skade.
Som udgangspunkt er det en betingelse, at du bor i Danmark og betaler skat af din indtægt i Danmark. Men der kan være undtagelser, hvis du fx bor i et andet EU-land, hvis du flytter inden for EU eller flytter til et land, som Danmark har indgået en særskilt aftale med.
DU SKAL OGSÅ OPFYLDE ÉT AF FØLGENDE BESKÆFTIGELSESKRAV:
Du er i beskæftigelse og har været beskæftiget i mindst 240 timer inden for de seneste seks afsluttede kalendermåneder forud for din første sygefraværsdag. I mindst fem af disse måneder har du været beskæftiget i mindst 40 timer i hver måned.
Hvis ikke du var blevet syg, ville du have haft ret til arbejdsløshedsdagpenge eller midlertidig arbejdsmarkedsydelse.
Du har inden for den seneste måned afsluttet en erhvervsmæssig uddannelse, der varede mindst 18 måneder.
Du er elev i lønnet praktik i en uddannelse.
Du er ansat i fleksjob.
Læs om sygedagpenge på borger.dk Læs mere
Find information om hvem, der kan få sygedagpenge, hvor meget du kan få, og hvordan du gør.
Sådan får du sygedagpenge, hvis du er ledig
Du skal være medlem af en A-kasse
For at modtage sygedagpenge som ledig, skal du være medlem af en A-kasse. Du skal også have ret til Dagpenge eller have ret til at modtage midlertidig arbejdsmarkedsydelse.
Når du bliver syg
Når du bliver syg, skal melde dig syg på 'Min side' på Jobnet.dk under menuen 'Selvbetjening'. Det skal du gøre på din første sygedag.
Er du syg mere end 14 dage, bliver du automatisk afmeldt Jobnet, og din sag overgår til en rådgiver i Jobcenteret.
Vær opmærksom på, at nogle A-kasser kræver, at du også fortæller dem, at du er blevet syg.
Du bliver kontaktet af en rådgiver fra Sygedagpengeteamet, dagen efter din sag er modtaget.
Betingelser for at få sygedagpenge
Når du er ledig, kan du få sygedagpenge, hvis du er ude af stand til at arbejde på grund af sygdom, eller fordi du er kommet til skade. Det kræver som udgangspunkt, at du bor i Danmark og betaler skat af din indtægt i Danmark. Men der kan være undtagelser, hvis du fx bor i et andet EU-land eller flytter inden for EU eller til et land, som Danmark har indgået en særskilt aftale med.
Derudover skal du have en vis tilknytning til arbejdsmarkedet. Du kan som ledig opfylde beskæftigelseskravet, hvis du opfylder en af betingelserne:
Du ville have haft ret til arbejdsløshedsdagpenge, hvis du ikke var blevet syg.
Du ville have haft ret til arbejdsmarkedsydelse, hvis du ikke var blevet syg.
Du kan også opfylde kravet om tilknytning til arbejdsmarkedet, hvis du inden for den seneste måned har afsluttet en erhvervsmæssig uddannelse, der varede mindst 18 måneder.
Læs om sygedagpenge på borger.dk Læs mere
Find information om hvem, der kan få sygedagpenge, hvor meget du kan få, og hvordan du gør.
Sådan får du sygedagpenge, hvis du er selvstændig
Er du blevet syg som selvstændig erhvervsdrivende, skal du søge kommunen om sygedagpenge via NemRefusion.
Er du oprettet som bruger i Nemrefusion, og har du medarbejdersignatur, kan du anmelde sygdom på dette link:
Har du ikke medarbejdersignatur og brugerrettigheder til Nemrefusion, kan du læse på Nemrefusion.dk, hvordan du gør.
Frist for at anmelde sygdom
Du skal melde dig syg:
En uge efter første fraværsdag (hvis du er forsikret fra første fraværsdag, eller du er omfattet af aftalen om kronisk sygdom)
En uge efter tredje fraværsdag (hvis du er forsikret fra tredje fraværsdag)
Tre uger efter første fraværsdag (hvis du ikke er forsikret)
Din anmeldelse gælder fra det øjeblik, du har underskrevet digitalt og signeret din anmeldelse. Har du underskrevet din anmeldelse for sent, har du i de fleste tilfælde først ret til dagpenge fra den dag, hvor kommunen har modtaget din anmeldelse.
Betingelser for at sygedagpenge
Som selvstændig erhvervsdrivende eller medarbejdende ægtefælle kan du få sygedagpenge fra kommunen, hvis du er ude af stand til at arbejde på grund af sygdom, eller fordi du er kommet til skade. Det kræver som udgangspunkt, at du bor i Danmark og betaler skat af din indtægt i Danmark.
Der kan være undtagelser, hvis du fx bor i et andet EU-land eller flytter inden for EU eller til et land, som Danmark har indgået en særskilt aftale med. Derudover er det en betingelse, at:
du i mindst seks måneder inden for de seneste 12 måneder har drevet selvstændig virksomhed i væsentligt omfang – heraf den seneste måned før fraværet
virksomheden skal være udøvet i mindst halvdelen af en normal overenskomstmæssig ugentlig arbejdstid, altså 18,5 time.
Hvis du har drevet virksomhed i mindre end seks måneder, medregner man perioder med forudgående beskæftigelse som lønmodtager.
Som udgangspunkt kan du først få sygedagpenge fra kommunen efter 14 dages sygdom, med mindre du har tegnet en sygedagpengeforsikring.
Læs om sygedagpenge på borger.dk Læs mere
Find information om hvem, der kan få sygedagpenge, hvor meget du kan få, og hvordan du gør.
Borgerservice holder åbent som følger:
Mandag 9:00 – 14:00
Tirsdag 9:00 – 14:00
Onsdag 9:00 – 14:00
Torsdag 9:00 – 18:00
Fredag 9:00 - 12:00
Mandag 10:00 – 13:00
Tirsdag 10:00 – 13:00
Torsdag 10:00 - 18:00
Fredag 10:00 - 12:00
Send digital Post direkte til Lejre Kommune
Bestil tid hos borgerservice
Ansøg og bestil tid til fornyelse af pas og kørekort
(Du kan også bestille tid på tlf. 46 46 46 46)
Tak for din feedback
Vælg type af feedback
Der skete desværre en fejl. Prøv venligst igen lidt senere
Send kopi af beskeden til mig
Bemærk: Denne henvendelse understøtter ikke sikker post. Hvis din henvendelse indeholder følsomme personoplysninger, såsom cpr-numre, bedes du sende din meddelelse via sikker post. Du kan bruge søgefeltet på lejre.dk for at finde mere information om sikker post.
Udfyld ikke dette felt, da det bruges til at blokere for bot-genereret trafik.
CVR | EAN | Bankoplysninger
Digital Post & Sikker mail
Hvis du vil klage
Vores Sted på Facebook
Få siden læst højt
Sådan behandler vi dine data